สวัสดีค่ะ มีเรื่องอยากสอบถาม เมื่อวานอาทิตย์ที่11ตอนประมาณบ่ายโมงมามีเพศสัมพันธ์กับแฟนแต่ถึงยางหลุดอยู่ข้างใน แฟนยังไม่เสร็จเพิ่งเริ่มทำ เลยเอาออกแล้วเปลี่ยนถุงยางใหม่แล้วก็ทำต่อ วันจันทร์12ช่วง1ทุ่มกินยาคุมฉุกเฉินแบบ1เม็ดไป อยากรู้ว่าเสี่ยงต่อการท้องมากมั้ยคะ เช็คในแอพสุขภาพขึ้นว่าเป็นช่วงคาดคะเนว่าจะไข่สุกวันสุดท้ายด้วย ส่วนมีประจำเดือนวันแรกวันที่24สิงหาคมค่ะ
สวัสดีค่ะ การมีเพศสัมพันธ์ในช่วงแรก หากถุงยางอนามัยหลุด แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนการมีเพศสัมพันธ์ในรอบต่อมา หากใส่ถุงยางอนามัยใหม่ แล้วมีเพศสัมพันธ์จนมีการหลั่งน้ำอสุจิเกิดขึ้น โอกาสในการตั้งครรภ์ก็ถือว่ามีน้อยค่ะ ดังนั้น จริงๆ แล้ว ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว โอกาสในการตั้งครรภ์ก็ยิ่งมีน้อยลงไปค่ะหลังจากทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ ก็อาจไม่มีเลือดออกก็ได้ค่ะสำหรับประจำเดือนจริงๆ นั้น ก็อาจมาในช่วงเวลาเดิม หรืออาจจะมาช้ากว่าปกติได้หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ